# วิทยาลัยพยาบาลบรมราชชนนี นครราชสีมา
วิทยาลัยพยาบาลบรมราชชนนี นครราชสีมา  เป็นสถาบันการศึกษาพยาบาลในสังกัดคณะพยาบาลศาสตร์ สถาบันพระบรมราชชนก กระทรวงสาธารณสุข เดิมชื่อโรงเรียนพยาบาลผดุงครรภ์และอนามัย นครราชสีมา วิทยาลัยพยาบาลบรมราชชนนี นครราชสีมา เป็นสถาบันอุดมศึกษาของกระทรวงสาธารณสุข แต่เดิมเป็นสถาบันสบทบของ มหาวิทยาลัยขอนแก่น เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี หลักสูตรประกาศนียบัตรผู้ช่วยพยาบาล และหลักสูตรประกาศนียบัตรการพยาบาลเฉพาะทาง

ประวัติวิทยาลัย
วิทยาลัยพยาบาลบรมราชชนนี นครราชสีมา เริ่มก่อตั้งเมื่อปีพุทธศักราช 2497 โดยดำริของพันโทนายแพทย์หลวงนิตย์ เวชชวิศิษฏ์ อธิบดีกรมการแพทย์ขณะนั้นโดยมีวัตถุประสงค์เพื่อผลิตบุคลากรทางการพยาบาลให้มีจำนวนเพียงพอกับความต้องการของสังคม มีนายแพทย์น่วม เศรษฐจันทร เป็นผู้อำนวยการฯ ท่านแรกเปิดดำเนินการเมื่อวันที่ 19 พฤษภาคม 2498 โดยใช้ชื่อว่า โรงเรียนผดุงครรภ์และอนามัย นครราชสีมา นับเป็นโรงเรียนพยาบาลแห่งที่ 3 ของกระทรวงสาธารณสุข

ปี พ.ศ. 2517 กระทรวงสาธารณสุขได้ปรับปรุงโครงสร้างการบริหารงาน โรงเรียนพยาบาลฯ จึงเข้าไปสังกัดกองงานวิทยาลัยพยาบาล สำนักปลัดกระทรวง กระทรวงสาธารณสุข ต่อมาในปี พ.ศ. 2536 มีพระราชกฤษฎีกาแบ่งส่วนราชการ สำนักงานปลัดกระทรวงสาธารณสุขเพื่อความเป็นเอกภาพในการผลิตและพัฒนาบุคลากรสุขภาพ วิทยาลัยฯ จึงได้เข้าสังกัดสถาบันพัฒนากำลังคนด้านสาธารณสุขซึ่งต่อมาเปลี่ยนชื่อเป็น สถาบันพระบรมราชชนก 

ปี พ.ศ. 2537 สมเด็จพระศรีนครินทราบรมราชชนนี ทรงพระกรุณาโปรดเกล้า ฯ  พระราชทานนามใหม่ว่า  “วิทยาลัยพยาบาลบรมราชชนนี  นครราชสีมา” นับตั้งแต่นั้นเป็นต้นมา โดยวิทยาลัยฯ ได้พัฒนาหลักสูตรการเรียนการสอนทางการพยาบาลอย่างต่อเนื่อง และได้รับความร่วมมือจากมหาวิทยาลัยขอนแก่น รับวิทยาลัยพยาบาลบรมราชชนนี  นครราชสีมาเข้าเป็นสถาบันสมทบในปี พ.ศ. 2540 ผู้สำเร็จการศึกษาจากวิทยาลัยฯจึงมีศักดิ์และสิทธิในปริญญาบัตรของมหาวิทยาลัยขอนแก่นทุกประการ

ปี พ.ศ. 2562 พระบาทสมเด็จพระวชิรเกล้าเจ้าอยู่หัว มีพระราชโองการโปรดเกล้าฯ ให้ประกาศว่าโดยที่เป็นการสมควรมีกฎหมายว่า ด้วยสถาบันพระบรมราชชนกจึงทรงพระกรุณาโปรดเกล้าฯ ให้ตราพระราชบัญญัติ สถาบันพระบรมราชชนก พ.ศ. 2562 ขึ้นไว้ และประกาศในราชกิจจานุเบกษาเล่ม 136 ตอนที่43ก  วันที่ 5 เมษายน 2562 ให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพในสังกัดกระทรวงสาธารณสุข  เป็นสถาบันอุดมศึกษาในกำกับของกระทรวงสาธารณสุขแห่งแรก มีสถานะเป็นนิติบุคคล มีภารกิจหลักในการผลิตและพัฒนาบุคลากรทางด้านสุขภาพ และเป็นสถานศึกษาเฉพาะทางด้านสุขภาพที่จัดการศึกษาระดับอุดมศึกษาด้านการพยาบาล การสาธารณสุขและสหเวชศาสตร์ และให้วิทยาลัยในสังกัดสถาบันพระบรมราชชนก สำนักงานปลัดกระทรวงสาธารณสุขมีฐานะเป็นวิทยาลัยตามพระราชบัญญัตินี้

 สัญลักษณ์ 
 สัญลักษณ์ประจำสถาบัน
สัญลักษณ์ประจำวิทยาลัยพยาบาลบรมราชชนนี นครราชสีมา คือ ดอกชวนชม

 สีประจำสถาบัน
  สีฟ้า
  สีขาว

 ต้นไม้/ดอกไม้ประจำสถาบัน
ดอกชวนชม

 ภาควิชา 
ปัจจุบันวิทยาลัยพยาบาลบรมราชชนนี นครราชสีมา มีภาควิชาดังต่อไปนี้
 ภาควิชาการพยาบาลจิตเวช
 ภาควิชาการพยาบาลอนามัยชุมชนและการรักษาพยาบาลขั้นต้น
 ภาควิชาการพยาบาลมารดา ทารก และการผดุงครรภ์
 ภาควิชาการพยาบาลผู้ใหญ่และผู้สูงอายุ (ด้านศัลยศาสตร์)
 ภาควิชาการพยาบาลผู้ใหญ่และผู้สูงอายุ (ด้านอายุรศาสตร์)
 ภาควิชาการพยาบาลเด็กและวัยรุ่น

 ทำเนียบผู้บริหาร 
 ทำเนียบผู้บริหารวิทยาลัยพยาบาลบรมราชชนนี นครราชสีมา ลำดับ รายนามผู้บริหาร วาระการดำรงตำแหน่ง 1 นายแพทย์พิเศษ น่วม เศรษฐจันทร พ.ศ. 2498 - 2503 2 แพทย์หญิง สำเนียง เศรษฐจันทร พ.ศ. 2504 - 2505 3 นางสาวรัตนา คำบุญเรือง พ.ศ. 2505 - 2524 4 นางประไมย แก้วพรรณา พ.ศ. 2524 - 2535 5 นางสาววิพรรณ วัฒนชีพ พ.ศ. 2536 - 2538 6 นางสาววิภา เพ็งเสงี่ยม พ.ศ. 2539 - 2547 7 นางนันทา คูณรัตนศิริ พ.ศ. 2547 8 นางพึงพิศ การงาม พ.ศ. 2547 - 2550 9 นางสาวสายสวาท เผ่าพงษ์ พ.ศ. 2550 - 2554 10 ผู้ช่วยศาสตราจารย์ ดร.กมลรัตน์ เทอร์เนอร์ พ.ศ. 2555 - 2556 11 ผู้ช่วยศาสตราจารย์ ดร.ทัศนีย์ เกริกกุลธร พ.ศ. 2556 - 2559 12 ดร.ปัทมา แคนยุกต์ พ.ศ. 2559 - 2561 13 ผู้ช่วยศาสตราจารย์ ดร.พรฤดี นิธิรัตน์ พ.ศ. 2561 - 2565 14 ผู้ช่วยศาสตราจารย์ ดร.นิสากร วิบูลชัย พ.ศ. 2566 - ปัจจุบัน

หลักสูตร
 หลักสูตรที่เปิดสอนในวิทยาลัยพยาบาลบรมราชชนนี นครราชสีมา หลักสูตรประกาศนียบัตร/ฝึกอบรมการพยาบาลเฉพาะทาง ระดับปริญญาตรีหลักสูตรประกาศนียบัตร
หลักสูตรประกาศนียบัตรผู้ช่วยพยาบาล
หลักสูตรประกาศนียบัตรผู้ช่วยสาธารณสุข

หลักสูตรฝึกอบรมการพยาบาลเฉพาะทาง
สาขาการพยาบาลเวชปฏิบัติทั่วไป (การรักษาโรคเบื้องต้น)
สาขาการพยาบาลเวชปฏิบัติครอบครัวหลักสูตรพยาบาลศาสตรบัณฑิต (พย.บ.)
สาขาวิชาพยาบาลศาสตร์